Szia

A Petőfi u-i 1 db (T-alakú) épületet arrébb mozgattam, mert valóban feltűnően kilógott a többi épület vonalából. A Rákóczi u-i épületre is rá lehet fogni, hogy "el van csúszva" (most rá zoomoltam, talán 1m-rel?). Az ilyenekre én nem mozdulok rá, mert fontosabbnak gondolom, hogy a Mo-i településeken mindenhol legyenek felrajzolva az épületek. Ezen a téren óriási hiány van, legalább 2 millió épület hiányzik (de lehet, hogy több). Ezeknél a településeknél az utak meg vannak rajzolva, de épületekből nagyon kevés látható. (pl. ha StreetComplete szoftverrel odamész, akkor nem fogja mutatni az épületeket, mert azok az OSM-ben még nem léteznek).
A "megengedhető" eltérések sajnos nincsenek az OSM wikiben leírva, ezért én csak azokat az épületeket szoktam igazítani, amik vagy egymással vagy úttal ütköznek (ha látszik a járda nyomvonala, akkor azt is figyelembe veszem, hogy azzal se ütközzön épület). Erre az iD figyelmeztet is. Sajnos az iD-ben nem tudok olyan lehetőségről, amit írtál ("egyben is helyre tudod mozgatni az összeset"). Egyenként lehet. Talán a JOSM-ben van ilyen, de azt nem ismerem. Szoktam ilyen tömeges mozgatást csinálni, ha szükségesnek érzem. 

Siójut településsel kapcsolatban személyesen érintett vagy, pl. ott laksz vagy laktál, vagy ismered a helyet? Mert nyugodtan javíthatod az épületek pozícióit (vagy alakját), ha úgy érzed, hogy nem elég pontosan vannak felrajzolva. (Jól mondtad, hogy a Bing-re illeszkedik). Nem haragszom meg, sőt, örülök, ha valaki más igazít rajtuk valamit. 
Számomra ezek már elfogadható eltérések, a dolognak ez a része szubjektív. 